OpenLLM-France/wikimedia huggingface dataset:
# Carrera

«Carrera» té aquests significats:
* Carrera diplomàtica, conjunt de funcionaris que a cada país té encomanat l'exercici de la funció diplomàtica.
* Carrera il·legal, competició d'automobilisme o motociclisme.
* Carrera de daus, joc de daus.
* Institut Nacional General José Miguel Carrera, institució educativa de pregrau més antiga de Xile.
* Porsche Carrera, model de cotxe de la marca Porsche.
* Carrera a peu, forma de desplaçament terrestre que permet a un animal moure's ràpidament a peu.
* Biografies:
** Primer cognom:
*** Asia Carrera (1973, Nova York), actriu de cinema pornogràfic.
*** Francesc Costa i Carrera (Barcelona, 1891 - 1959), violinista i professor de música català
*** Jaume Carrera i Pujal (Centelles, 1895 - Barcelona, 1961), periodista i historiador català
*** Joan Carrera, diversos personatges.
*** María Teresa Carrera i González (Cabezón de la Sal, 1950), política catalana d'origen càntabre.
*** Martín Carrera (Puebla, 1806 - ciutat de Mèxic, 1871), polític i militar mexicà.
*** Salvador Carrera i Comes (Ribes de Freser, 1935), polític i economista català
** Segon cognom:
*** Carles Checa i Carrera (1972, Sant Fruitós de Bages), pilot català de Moto GP.
*** Emili Sànchez i Carrera (Barcelona, 1880 – Buenos Aires, després de 1924), instrumentista i professor de violoncel.
*** Joaquim Vicenç Bastús i Carrera (Tremp, 1799 - Barcelona, 1873), escriptor català
*** Josep Armengol i Carrera (Ivars d'Urgell, 1947), agricultor i polític català, militant del PSC-PSOE.
*** Miquel Montaña i Carrera (Lleida, 1931), advocat i polític català
* Toponímia:
** Can Cruset de la Carrera (Alt Penedès)
** Llac General Carrera, llac de la Patagònia compartit per Argentina i Xile.
** La Carrera, municipi de la província d'Àvila a la comunitat autònoma de Castella i Lleó.
** Borda de Carrera, borda de Conca de Dalt.
# Fernando Usero Toledano

Fernando Usero (Brazatortas, 27 de març de 1984) és un futbolista castellanomanxec, que ocupa la posició de migcampista.
Sorgeix del planter del Màlaga CF. Després d'un breu període al filial de l'Atlètic de Madrid, el 2004 retorna a l'equip mal·lacità per jugar amb el Málaga B, per aquell temps a Segona Divisió, a la vegada que alternava les aparicions amb el primer equip a la màxima categoria.
El 2006, després del doble descens del Málaga i el Málaga B, fitxa pel Polideportivo Ejido, on roman dos anys jugant amb regularitat. Quan l'Ejido també perd la categoria, marxa a l'Elx CF, també a Segona Divisió.
# El Lledó (Castellfollit del Boix)

El Lledó és una masia del municipi de Castellfollit del Boix (Bages). És una obra inclosa en l'Inventari del Patrimoni Arquitectònic de Catalunya.

## Descripció

Masia quasi enderrocada. És molt notable el porxo de la planta baixa. Està format per dos arcs de grans dimensions de dovelles i carreus. També cal destacar les parts d'ampits que resten, els brancals d'obertures i la barana de la galeria realitzats amb pedra.
Hi ha dues dates inscrites: a la llinda de la finestra hi ha la data de 1756, i al pilar de la galeria hi ha escrit 1776.

## Referències

* 1 2 3 4 «El Lledó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 desembre 2015].
# Pichincha (desambiguació)

Pichincha (desambiguació) és el nom dels següents llocs:
# Ngagane

El riu Ngagane (en afrikaans:Ngaganerivier) és un riu que flueix al nord-oest de KwaZulu-Natal, Sud-àfrica. El riu està embassat per la presa de Chelmsford, però s'uneix al riu Buffalo, afluent del riu Tugela, més avall.

## Enllaços externs

* Mapa de Google de l'estuari del riu Ngagane a Geonames.org (cc-by)
# Joan Ferràndiz i Castells

Joan Ferràndiz i Castells (Barcelona, 31 de desembre de 1917 - Barcelona, 15 d'agost de 1997) fou un pintor i escriptor català, germà de l'actriu Paquita Ferràndiz.

## Biografia

Fill de Francesc Ferràndiz i Carbonell. Estudià a l'Escola de Belles Arts de Barcelona i després va fer dibuixos animats. Col·laborà al film Érase una vez (1948-1950) i escriví i il·lustrà molts llibres per a infants com Mantingueu net el cor i Siguem-hi tots, per a les editorials Baguñà, Chamartín i Bruguera. Des del 1952 ha estat reconegut internacionalment com a autor d'un tipus de nadala amb pastors o àngels estilitzats, riallers i bonhomiosos, que ha estat molt imitat. Dibuixos seus il·lustraren el programa del Festival Pau Casals d'Acapulco el 1960, editat amb motiu de la primera audició mundial d'El Pessebre.
Endemés, ha obtingut l'englantina als Jocs Florals de la Llengua Catalana de Lausana de 1976 i l'accèssit a l'Englantina en els Jocs Florals de Barcelona de 1979. El 1991 va obtenir la Creu de Sant Jordi. Fou membre de l'Associació d'Escriptors en Llengua Catalana (AELC).

## Obres

* La nena que va deixar de plorar
* Pèl Ros i Poruquet. El valent Tonet.
* Piu, Repiu i els ocells. Barcelona (1966)
* Núria la pastora (1966)
* El valent Tonet. Barcelona (1967)
* Peret escombriaire (1969)
* Anna la barquera (1969)
* Cuallarg i Mr. Cuc (1969)
* En Cau Coniller (1971)
* Minus i els ratolins (1971)
* Les obres de misericòrdia (1971)
* Siguem-hi tots (1973)
* Mireia la pastora. Pius i els ocells (1973)
* Paqui-Derm i Trompa (1975)
* Jo sóc un ocell. Un petit país (1975)
* Mosa i Octavi. Mantingueu net el cor. (1975)

## Referències

* ↑ Llibre d'índex de naixements de l'Ajuntament de Barcelona, any 1917.
* ↑ «Ferràndiz, popular ilustrador de tarjetas navideñas, fallece a los 79 años». La Vanguardia, 16-08-1997, pàg. 16.
* ↑ «esquela». La Vanguardia, 13-03-1971, pàg. 30.

## Enllaços externs

* «Joan Ferràndiz i Castells». Gran Enciclopèdia Catalana. Barcelona: Grup Enciclopèdia Catalana.
# Thích Quảng Đức

Hòa Thuong Thich Quang Duc (nascut com Lam Văn Tuc, 1897 - 11 de juny de 1963) va ser un monjo budista mahāiāna vietnamita que es va cremar fins a morir en un carrer molt transitat de Saigon l'11 de juny del 1963.
Thich Quang Đức ho va fer en senyal de protesta contra les persecucions que patien els budistes per part del govern de Ngô Đình Diệm. Les fotografies del fet van fer la volta al món i van servir per qüestionar les polítiques adoptades pel règim de Diem. La seva acció va ser replicada el 1965 per Alice Herz i el 1967 per Yui Chunoshin, entre d'altres.
Malcolm Browne va guanyar un premi Pulitzer per la fotografia del monjo, de la mateixa manera que David Halberstam, qui va realitzar un informe sobre el fet. Després de la seva mort, el seu cos va ser cremat, però segons expliquen de forma llegendària, el seu cor es va mantenir intacte. Això va ser interpretat com un símbol de compassió, sent considerat com un bodhisattva pels altres budistes.

## Referències

* ↑ New York Times. Monk Suicide by Fire in Anti-Diem Protest, 11 juny 1963.

## Vegeu també

* Tirotejos de Huế Phật Đản
# Fernando Utimbo

Fernando Utimbo fou rei de Corisco i dels ndowe o benga.
Va succeir al rei Iyengte el 1886. Era catòlic devot i molt fidel a Espanya, pel que fou molt apreciat per les autoritats civils i militars, i per les autoritats religioses. Va morir el 1906. Llavors es van reunificar les dues branques de la monarquia i el seu successor Santiago Uganda ja fou rei de tots els ndowes benga i de Corisco.

## Referències

* Conflictos étnicos y gobernabilidad: Guinea Ecuatorial, per Fernando Muakuku Rondo Igamb, accessible a
# El Llatzeret

El Llatzeret és una casa de la Jonquera (Alt Empordà) inclosa a l'Inventari del Patrimoni Arquitectònic de Catalunya.
Edifici proper al centre del poble, que en un principi era aïllat però al qual se li han afegit altres construccions. D'aquest edifici es manté dempeus ben poca cosa, tan sols un mur de planta circular amb paredat de pedres irregulars amb espitllleres a la part superior. A continuació d'aquest el segueix un altre mur de planta recta, amb obertures a la part inferior i espitlleres a la superior.

## Referències

* ↑ «El Llatzeret». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 octubre 2017].
# Michael Randle

Michael Randle és un investigador i activista per la pau anglès conegut per la seva participació en l'acció directa noviolenta a Gran Bretanya i també pel seu paper en ajudar l'espia soviètic George Blake a escapar d'una presó britànica.
# Koliganek

Koliganek és una concentració de població designada pel cens dels Estats Units a l'estat d'Alaska. Segons el cens del 2000 tenia 182 habitants.

## Demografia

Segons el cens del 2000, Koliganek tenia 182 habitants, 53 habitatges, i 35 famílies La densitat de població era de 5,6 habitants/km².
Dels 53 habitatges en un 43,4% hi vivien nens de menys de 18 anys, en un 52,8% hi vivien parelles casades, en un 9,4% dones solteres, i en un 32,1% no eren unitats familiars. En el 26,4% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,43 i el nombre mitjà de persones que vivien en cada família era de 4,44.
Per edats la població es repartia de la següent manera: un 42,3% tenia menys de 18 anys, un 6,6% entre 18 i 24, un 31,3% entre 25 i 44, un 11,5% de 45 a 60 i un 8,2% 65 anys o més.
L'edat mediana era de 26 anys. Per cada 100 dones hi havia 122 homes. Per cada 100 dones de 18 o més anys hi havia 133,3 homes.
La renda mediana per habitatge era de 44.583 $ i la renda mediana per família de 51.042 $. Els homes tenien una renda mediana de 31.250 $ mentre que les dones 30.417 $. La renda per capita de la població era de 13.242 $. Aproximadament el 14,9% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Koliganek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Koliganek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Ramsey (Illinois)

Ramsey és una població dels Estats Units a l'estat d'Illinois. Segons el cens del 2000 tenia 1.056 habitants.

## Demografia

Segons el cens del 2000, Ramsey tenia 1.056 habitants, 441 habitatges, i 287 famílies. La densitat de població era de 403,7 habitants/km².
Dels 441 habitatges en un 30,6% hi vivien nens de menys de 18 anys, en un 49,7% hi vivien parelles casades, en un 11,3% dones solteres, i en un 34,7% no eren unitats familiars. En el 32,2% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,4% tenia menys de 18 anys, un 9,9% entre 18 i 24, un 26,7% entre 25 i 44, un 18,7% de 45 a 60 i un 17,3% 65 anys o més.
L'edat mediana era de 34 anys. Per cada 100 dones de 18 o més anys hi havia 92,2 homes.
La renda mediana per habitatge era de 29.792 $ i la renda mediana per família de 36.354 $. Els homes tenien una renda mediana de 30.893 $ mentre que les dones 18.846 $. La renda per capita de la població era de 13.878 $. Aproximadament el 9,3% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ramsey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Ramsey». American Fact Finder. Oficina del Cens dels Estats Units, 12-01-2010.
# Joan Ferret i Navarro

Joan Ferret i Navarro (Vendrell, 21 de juny de 1888 - Ciutat de Mèxic, 1956) fou un advocat i polític català, diputat a Corts durant la Segona República.

## Biografia

Era llicenciat en dret i treballà com a advocat i procurador. Militant del Partit Republicà Democràtic Federal, amb el que fou alcalde i tinent d'alcalde del Vendrell. Dirigí el Diari del Baix Penedès.
A les eleccions generals espanyoles de 1933 fou elegit diputat per la província de Barcelona dins les llistes d'ERC. Hi fou vocal titular de la comissió de Justícia i secretari de la minoria del seu partit després dels fets del sis d'octubre de 1934.
En acabar la guerra civil espanyola marxà a França. L'abril de 1942 salparà de Marsella a Casablanca a bord del Marsella. Allí embarcaria al Nyassa cap a Veracruz. S'instal·là a Ciutat de Mèxic, d'on ja no tornaria.

## Referències

* ↑ Fitxa del Congrés dels Diputats

## Enllaços externs

* Biografies de parlamentaris catalans
* Esquerra a Mèxic Arxivat 2014-09-03 a Wayback Machine., pàgina 150
# Toni Roca

«Toni Roca» té aquests significats:
# Sciaenochromis benthicola

Sciaenochromis benthicola és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 14 cm de longitud total.

## Hàbitat

Viu en zones de clima tropical.

## Distribució geogràfica

Es troba a Àfrica: llac Malawi.

## Referències

* 1 2 3 FishBase (anglès)
* ↑ Snoeks, J. i M. Hanssens, 2004. Identification guidelines to other non-mbuna. p.266-310. A: Snoeks, J. (ed.) The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Estats Units, 360p.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City, New Jersey, Estats Units.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Youngsville (Louisiana)

Youngsville és una població dels Estats Units a l'estat de Louisiana. Segons el cens del 2000 tenia 3.992 habitants.

## Demografia

Segons el cens del 2000, Youngsville tenia 3.992 habitants, 1.386 habitatges, i 1.089 famílies. La densitat de població era de 230,7 habitants/km².
Dels 1.386 habitatges en un 47,8% hi vivien nens de menys de 18 anys, en un 63,4% hi vivien parelles casades, en un 11% dones solteres, i en un 21,4% no eren unitats familiars. En el 16,5% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,24.
Per edats la població es repartia de la següent manera: un 32,1% tenia menys de 18 anys, un 7,7% entre 18 i 24, un 37,3% entre 25 i 44, un 16,6% de 45 a 60 i un 6,2% 65 anys o més.
L'edat mediana era de 32 anys. Per cada 100 dones de 18 o més anys hi havia 96,6 homes.
La renda mediana per habitatge era de 47.303 $ i la renda mediana per família de 55.689 $. Els homes tenien una renda mediana de 41.700 $ mentre que les dones 30.710 $. La renda per capita de la població era de 20.480 $. Entorn del 10,5% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Youngsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Youngsville». American Fact Finder. Oficina del Cens dels Estats Units, 12-01-2010.
# Podgórie

Podgórie (en rus: Подгорье) és un poble de l'óblast de Nóvgorod, a Rússia, segons el cens del 2010 tenia 5 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Kolimita

La kolimita o kolymita és un mineral de la classe dels elements. El seu nom fa referència al riu Kolimà, óblast de Magadan, Rússia, en les proximitats del qual fou descoberta l'any 1980. Fou descrita per E.A. Markova, N.M. Chernitsova, Y.S. Borodaev, L.S. Dubakina i O.E. Yushko-Zakharova el 1980.

## Característiques

La kolimita és un mineral de coure i mercuri. És una amalgama de fórmula Cu₇Hg₆. És de color blanc i enfosqueix en contacte amb l'aire. Té una alta densitat (13,0-13,1g/cm³), i cristal·litza en el sistema cúbic formant cristalls microscòpics. És un mineral dimorf de la belendorffita.
Segons la classificació de Nickel-Strunz, la kolimita pertany a «01.AD - Metalls i aliatges de metalls, família del mercuri i amalgames» juntament amb els següents minerals: mercuri, belendorffita, eugenita, luanheïta, moschellandsbergita, paraschachnerita, schachnerita, weishanita, amalgames d'or, potarita i altmarkita

## Formació

La kolimita pot formar intercreixements amb agregats de coure, amb cristalls de forma octahedral de menys de 5 μm de mida. Es pot trobar associada a altres minerals, com coure, estibina, berthierita, pirita, arsenopirita i quars.

## Referències

* ↑ «Kolymite» (en anglès). Mindat. [Consulta: 7 setembre 2014].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 3 abril 2012].
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374. D.L. B-38531-2010 [Consulta: 31 agost 2014].
* ↑ Anthony, J.W.; Bideaux, R.A.; Bladh, K.W. [et al.].. «Kolymite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 4 abril 2012].
# Sant Miquel de Sansor

Sant Miquel de Sansor és una església de Prats i Sansor (Cerdanya) inclosa a l'Inventari del Patrimoni Arquitectònic de Catalunya.

## Descripció

És una església totalment abandonada, amb la teulada ensorrada. Té una sola nau amb dues capelles laterals de mig punt. La volta era de canó. La portalada, de mig punt, la formen uns blocs de considerable mida. Damunt de la porta s'aixeca el petit campanar en espadanya. L'absis és semicircular. La sagristia, al costat dret de l'altar, es troba igualment en molt mal estat. Tot el conjunt és deplorable.

## Història

Abans annexa d'Isòvol, des de 1904 ho era de Sant Sadurní de Prats. Tanmateix, estava dedicada a Santa Maria, avui a Sant Miquel.
A Santa Maria de Sampsor li honraven molt llegats, entre els que es pot citar el de Bartomeva, muller de Pere Bernat d'Isòvol, en el seu testament del 18 de setembre de 1302, en què llega a l'obra de Santa Maria de Puigcerdà i a la de Sampsor una mesura de sègol a cada una; i el de Guillem Pere, fill de Bernat de Corts de Sanavastre, en el mateix any.

## Referències

* 1 2 3 «Sant Miquel de Sansor». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Estació de la Granada

Mapa sinòptic línia R4 :
Mapa sinòptic de la línia orbital ferroviària (en projecte) :
La Granada és una estació de ferrocarril propietat d'Adif situada a la població de la Granada, a la comarca de l'Alt Penedès. L'estació es troba a la línia Barcelona-Martorell-Vilafranca-Tarragona, per on circulen trens de la línia R4 de Rodalies de Catalunya operats per Renfe Operadora, servei que uneix el Bages, el Vallès Occidental i Barcelona amb Sant Vicenç de Calders via les comarques del Baix Llobregat, Alt Penedès i Baix Penedès.
Aquesta estació de la línia de Vilafranca va entrar en servei l'any 1865 quan es va obrir el tram entre Martorell i Tarragona, sis anys més tard que la línia arribés a Martorell.
L'any 2016 va registrar l'entrada de 90.000 passatgers.

## Serveis ferroviaris

Rodalia de Barcelona :
| Procedència/Destinació | < | Línia | > | Procedència/Destinació |
| Sant Vicenç de Calders Vilafranca del Penedès | Vilafranca del Penedès | | Lavern-Subirats | Terrassa Manresa |
| Projectat |||||
| Mataró | Lavern-Subirats | Línia Orbital | Vilafranca del Penedès | Vilanova i la Geltrú |

## Referències

* ↑ «Conegueu la línia R4». Rodalies de Catalunya. Generalitat de Catalunya. Arxivat de l'original el 24 de març 2010. [Consulta: 4 agost 2010].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Xarxa ferroviària de Catalunya
* Renfe Operadora
# Podgórnoie (Leningrad)

* Per a altres significats, vegeu «Podgórnoie».
Podgnórnoie (en rus: Подгорное) és un poble (possiólok) de l'óblast de Leningrad, a Rússia, que el 2017 tenia 248 habitants, pertany al districte de Víborgski. Fins al 1948 la vila es deia Séppialia.

## Referències

* ↑ Административно-территориальное деление Ленинградской области. — Лениздат, 1990, ISBN 5-289-00612-5, стр. 58
* ↑ https://www.komandirovka.ru/cities/gorkioku/
# Kolicita

La kolicita és un mineral de la classe dels fosfats. Rep el nom en honor del Sr. John A. Kolic (Dover, Nova Jersey, EUA, 30 de setembre de 1943 - Andover, Nova Jersey, EUA, 3 d'octubre de 2014), expert miner de la mina Sterling, a Ogdensburg.

## Característiques

La kolicita és un arsenat de fórmula química Mn2+ 7Zn₄(AsO₄)₂(SiO₄)₂(OH)₈. Cristal·litza en el sistema ortoròmbic. La seva duresa a l'escala de Mohs és 4,5.
Segons la classificació de Nickel-Strunz, la kolicita pertany a «08.BE: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ > 2:1» juntament amb els següents minerals: augelita, grattarolaïta, cornetita, clinoclasa, arhbarita, gilmarita, allactita, flinkita, raadeïta, argandita, clorofenicita, magnesioclorofenicita, gerdtremmelita, dixenita, hematolita, kraisslita, mcgovernita, arakiïta, turtmannita, carlfrancisita, sinadelfita, holdenita, sabel·liïta, jarosewichita, theisita, coparsita i waterhouseïta.

## Formació i jaciments

Va ser descoberta a la mina Sterling, situada a la localitat d'Ogdensburg, al districte miner de Franklin del comtat de Sussex (Nova Jersey, Estats Units). També ha estat descrita a la propera mina Franklin, situada a la localitat homònima. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Kolicite» (en anglès). Mindat. [Consulta: 11 maig 2019].